**Проект договора для отечественных участников отбора**

**(на узбекском языке)**

**Почта жўнатмаларини “\_\_\_\_\_\_\_\_\_\_\_\_” тизимдан фойдаланган ҳолда йўллаш юзасида**

**\_\_\_\_\_\_\_\_-сон ШАРТНОМА**

**Тошкент шаҳри «\_\_\_» \_\_\_\_\_\_\_\_\_\_ 20\_\_ йил**

“**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**” Маъсулияти чекланган жамияти, бундан буён **“Бажарувчи”** деб аталадиган, Устав асосида иш юритувчи **Директор \_\_\_\_\_\_\_\_\_\_\_\_\_\_\_\_\_\_** бир томондан ва **“Агробанк” АТБ Марказий амалиётлар бошқармаси** номидан, бундан буён **“Буюртмачи”** деб аталадиган, 2021 йил 12 августдаги 03-24/858-сонли ишончнома асосида иш юритувчи **Набиев Феруз Шойимович** иккинчи томондан,

ушбу Шартномани тузиш учун ҳар бири амалдаги қонун ҳужжатларига ва уларнинг ҳар бирининг таъсис ҳужжатларига мувофиқ тўлиқ ваколатга эгаликларини **тасдиқлайдилар**,

Ўзбекистон Республикаси Фуқаролик кодексининг 353-358, 369, 703-708-моддалари ва бошқа нормаларини, Ўзбекистон Республикасининг “Электрон рақамли имзо тўғрисида”, “Электрон ҳужжат айланиши тўғрисида”ги қонунларини, Электрон ҳужжат айланишини ташкил этиш қоидаларини, Электрон тижорат қоидалари (Ўз.Р ВМ 02.06.2016 йилдаги 185-сон қарори билан тасдиқланган) ва алоқа телекоммуникация каналлари орқали хизматлар кўрсатиш тўғрисидаги амалдаги қонун ҳужжатлари **қўллаган ҳолда,**

Электрон ҳужжат айланиши соҳасида давлат сиёсатини кенг таъминлаш, электрон ҳужжат айланиши иштирокчиларининг ҳуқуқ ва қонуний манфаатларини ҳимоя қилиш, шунингдек ҳужжатларни жўнатиш, қабул қилиш ва сақлаш жараёнларини оптималлаштириш, почта ва курьерлик харажатларини тежаш **мақсадида**;

Ҳамда **“Бажарувчи”**:

- мулк ҳуқуқи ва бошқа ҳуқуқлар асосида унга тегишли бўлган “\_\_\_\_\_\_\_\_\_\_\_” ахборот тизими орқали мазкур Шартнома мақсадларини амалга ошириш имконига эгалигини;

-Ўзбекистон Республикаси Aхборот технологиялари ва коммуникацияларини ривожлантириш вазирлиги томонидан \_\_\_\_\_\_\_\_\_\_ йилда берилган \_\_\_\_\_\_\_\_\_\_\_-сон маълумотлар узатиш тармоғидан фойдаланиш ва хизматлар кўрсатиш лицензиясига эгалигини;

- “\_\_\_\_\_\_\_\_\_\_\_\_” ахборот тизимининг электрон ҳужжатларида Е-ИМЗО WС хизматидан фойдаланган ҳолда Ўзбекистон Республикаси Давлат солиқ қўмитасининг Aхборот тизими билан белгиланган тартибда интеграциялашганлигини эътиборга олиб;

**мазкур шартномани қуйидагилар ҳақида туздилар ва имзоладилар:**

**I. Шартнома шартлари**

1.1. Ушбу шартномага биноан “Буюртмачи” турли хил хат-хабарларини, хабарномаларини, чақирув қоғозларини ва бошқа юридик ҳужжатларини (бундан буён матнда почта жўнатмалари деб аталади) электрон шаклда юбориб, олувчиларга конвертланган ҳолда белгиланган назорат муддатларида етказиб бериш (келтирилиб ўтилган бизнес жараён кейинги ўринларда **«Гибрид почта»** деб юритилади) хизматлари учун хақ тўлаш мажбуриятини олади.

1.2. “Бажарувчи”и ўзига тегишли бўлган “\_\_\_\_\_\_\_\_\_\_\_\_” тизимидан электрон шаклда келиб тушган почта жўнатмаларини етказиб берилганлиги ёки етказиб берилмаганлиги сабаблари ва бошқа маълумотларни мунтазам равишда “Буюртмачи” шахсий кабинетига киритилиб борилишини ўз зиммасига олади.

**II. Томонлар ҳуқуқи ва мажбуриятлари**

**2.1. “Буюртмачи”нинг ҳуқуқлари:**

“Бажарувчи”дан почта жўнатмаларини белгиланган назорат муддатларида олувчиларга етказиб беришни;

ҳар ойда жўнатилган ва етказиб берилган, шунингдек олувчиларга маълум бир сабабларга кўра етказиб берилмаган почта жўнатмалар бўйича ҳисоботларни ўз вақтида тақдим етишни;

почта жўнатмалари етказиб берилганлиги ёки берилмаганлиги тўғрисида маълумотларни «Гибрид почта»га ўз вақтида киритилиб борилишини талаб қилиш.

**2.2. “Буюртмачи”нинг мажбуриятлари:**

“Бажарувчи”га почта жўнатмаларини Ўзбекистон Республикаси Вазирлар Маҳкамаси томонидан 2020 йил 9 октябрдаги 637-сон қарори билан тасдиқланган Низомга асосан юбориш;

почта жўнатмаларда олувчиларнинг манзил реквизитлари тўлиқ ёзилиши;

мазкур шартноманинг 5.3-бандида белгиланган тартибда “Бажарувчи”нинг хизмати учун тўловларни ўз вақтида амалга ошириш;

хар ойда бажарилган ишлар тўғрисидаги далолатнома ва ҳисоб-фактурани “Бажарувчи” томонидан топширилган вақтдан бошлаб 5 иш куни ичида имзолаш ва ушбу ҳужжатларнинг бир нусхасини “Бажарувчи”га қайтариш;

агар бажарилган ишлар тўғрисидаги далолатнома ва ҳисоб-фактурага эътирозлар мавжуд бўлса, унинг сабабларини кўрсатган ҳолда “Бажарувчи”га 3 иш куни ичида қайтаради. Акс ҳолда, далолатнома қабул қилинган ва хизмат кўрсатилган деб ҳисобланади.

**2.3. “Бажарувчи”нинг ҳуқуқлари:**

“Буюртмачи”дан ушбу шартномада белгиланган тартибда ва миқдорда тақдим этилган хизматлар учун тўлов ва якуний ҳисоб-китобларни амалга оширишни талаб қилиш;

почта жўнатмаларни етказиб бериш учун зарур бўлган манзил маълумотлари етарли бўлмаган ёки нотўғри кўрсатилган тақдирда “Буюртмачи”дан почта жўнатмаларни қабул қилишдан бош тортиш (Почта алоқаси хизматларини кўрсатиш қоидаларининг 83-банди);

агар почта жўнатмасида кўрсатилган манзил реквизитларга биноан олувчининг шахсан ўзига топширишнинг иложиси бўлмаса, у ҳолда олувчининг вояга етган оила аъзоларига топшириш ҳамда бу ҳақда тегишли имзо билан тасдиқлаш.

**2.4. “Бажарувчи”нинг мажбуриятлари:**

Ўзбекистон Республикаси Вазирлар Маҳкамаси томонидан 2020 йил 9 октябрдаги 637-сон қарори билан тасдиқланган Низомга асосан почта жўнатмаларини қабул қилиш;

почта жўнатмалари «Гибрид почта»га соат 12:00 гача келиб тушган тақдирда,   
шу куннинг ўзида чоп этиб, тегишли манзиллар бўйича юбориш, соат 12:00 дан кейин ёки дам олиш ва байрам кунлари келиб тушган тақдирда, кейинги иш куни чоп этиб, тегишли манзилларга юбориш;

почта жўнатмаларини олувчиларга белгиланган назорат муддатларида, жумладан Қорақалпоғистон Республикаси ва вилоятлар марказлари ҳамда Тошкент шаҳрида – Д+2 кун, Қорақалпоғистон Республикаси ва вилоятлардаги туман (шаҳар) марказларида – Д+3 кун, Бошқа аҳоли яшаш пунктларида – Д+4 кун ичида етказиб бериш *(Д-почта жўнатмаларни «Гибрид почта» орқали қабул қилинган кун, назорат муддатларига дам олиш ва байрам кунлари кирмайди)*;

ҳар ойда жўнатилган ва етказиб берилган, шунингдек олувчиларга маълум бир сабабларга кўра етказиб берилмаган ва қайтарилган почта жўнатмалар бўйича ҳисоботларни ўз вақтида “Буюртмачи”га тақдим этиш;

ҳисобот ойидан кейинги ойнинг 5-санасигача бажарилган ишлар тўғрисидаги далолатнома ва ҳисоб-фактурани “Буюртмачи”га тақдим этиш;

«Гибрид почта»га почта жўнатмаларни етказиб берилганлиги ёки етказиб бермаганлиги тўғрисида маълумотларнинг ўз вақтида киритиб бориш;

олувчи ёки оиланинг катта ёшдаги аъзолари бўлмаганлиги сабабли кўрсатилган почта жўнатмаларини топширишнинг имкони бўлмаганда абонент почта қутичасига ёки абонент почта қутиси бўлмаган тақдирда олувчининг эшигига 22-шакл хабарномани қолдириш (Ушбу хабарнома почта жўнатмаларини олиш учун почта алоқаси объектига олувчини таклиф этиш мақсадида қолдирилади);

почта жўнатмаларини олувчиларга етказиб беришнинг имконияти бўлмаган ҳолларда етказиб берилмаганлик сабабларини кўрсатган ҳолда 20-шакл маълумотномани расмийлаштириш:

1 – олувчи вафот этган;

2 – олувчи (оиласи) кўрсатилган манзил бўйича яшамайди ёки вақтинча яшамайди;

3 – манзил тўлиқ (уйнинг рақами, аҳоли пункти, кўча номи ва бошқалар) кўрсатилмаган;

4 – олувчи почта жўнатмасини олишдан воз кечди;

5 – олувчи уйида бўлмаган, уйига хабарнома қолдирилган, почта жўнатмасини олиш учун почта алоқаси объектига келмаган.

6 – кўрсатилган манзил аниқланмади;

7 – кўрсатилган манзил бўйича корхона топилмади.

Қоғоз кўринишида чоп этилган почта жўнатмаларни қабул қилувчиларга етказиб беришнинг имконияти бўлмаган ҳолларда почта жўнатмалари почта алоқаси боғламасида олти ой давомида сақланади.

Сақлаш муддати тугаганидан сўнг ҳужжатлар уларни жўнатган корхоналар, муассасалар ва ташкилотларнинг талабларига биноан қайтарилади, талаб қилиб олинмаган хат-хабарлар ва ҳужжатлар тегишли далолатнома тузилиб, йўқ қилинади.

**III. Почта жўнатмалари сири**

Бажарувчи «Гибрид почта»га келиб тушган почта жўнатмалари сирини сақлаш мажбуриятини олади.

«Гибрид почта»га келиб тушган почта жўнатмаларини сирини сақлаш мақсадида Бажарувчига қуйидагилар тақиқланади:

бошқа шахсга почта жўнатмалари ҳақидаги маълумотларни, шунингдек адресатларнинг манзиллари тўғрисидаги маълумотларни ошкор этиши;

почта жўнатмалари ва уларнинг мазмунига (жойланмасига) доир маълумотларни билиб олиши;

почта жўнатмаларининг мазмуни (жойланмаси) тўғрисида бошқа шахсни хабардор қилиши тақиқланади.

**IV. Томонларнинг ўзаро алоқалари**

4.1. “Буюртмачи”почта жўнатмаларини олувчининг манзил реквизитлари ёзилган   
103-шакл рўйхат асосида «Гибрид почта»и орқали юборади.

4.2. “Бажарувчи” «Гибрид почта»га электрон шаклда келиб тушган почта жўнатмаларини қоғоз кўринишда чоп этади, уни махсус конвертга жойлаштиради ва олувчига етказиб беради.

4.3. Почта жўнатмасида олувчининг манзил реквизитлари “Почта алоқаси хизматларини кўрсатиш қоидалари”нинг 83-банди талабларига мувофиқ бўлиши ва қуйдагиларни ўз ичига олиши керак:

- олувчининг номи (жисмоний шахслар учун – фамилияси, исми, отасининг исми, юридик шахслар учун – юридик шахснинг тўлиқ номи);

- вилоят номи;

- туман номи;

- кўчанинг номи, уй рақами, хонадон рақами;

- почта индекси;

- олувчининг телефон рақами.

Манзилда қисқартирилган номлар, шунингдек манзилга доир бўлмаган белгилар бўлмаслиги керак.

4.4. “Буюртмачи” манзил реквизитларининг тўғри ёзилганлигига ҳамда почта жўнатмасининг жойланмасига жавобгар.

4.5. “Бажарувчи” Ўзбекистон Республикасининг “Банк сири тўғрисида”ги, “Шахсга доир маълумотлар тўғрисида”ги Қонунлар талабларига риоя қилиш ҳамда хизмат вазифасига биноан ўзига маълум бўлган маълумотларни сир сақланишини кафолатлайди.

4.6. Почта жўнатмаларини қабул қилувчиларга қайта етказиб бериш жараёнида янги 103-ш. рўйхат тузилади ва “Буюртмачи”нинг биринчи 103-ш. рўйхатида белги қўйилади, белгиланган тарифларга мувофиқ хақ тўланади.

**V. Нархлар ва тўлаш тартиблари**

5.1. Шартнома миқдори \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_) сўм ёки 200 000 (икки юз минг) хат жўнатмалари деб хисобланади.

5.2. Кўрсатиладиган хизмат учун тўланадиган ҳақ миқдори ҚҚС билан.

|  |  |  |  |
| --- | --- | --- | --- |
| **№** | **“Гибрид Почта” хизмат почта жўнатмалари** | **Ўлчов бирлиги** | **Нархи Қ.Қ.С. билан (сўм)** |
|  |  |  |  |

**\*** **Почта жўнатмаси қоғоз кўринишида чоп этилганда уч дона босма варақ бўлганда.**

5.2. Агар босма варақ сони уч донадан кўп бўлса, кейинги ҳар бир варақ учун 200,0 сўм қўшилади.

Кўрсатилган хизматлар учун тўлов қуйдаги тартибда амалга оширилади:

5.3. “Буюртмачи” ушбу шартнома тузилган кундан бошлаб 10 (ўн) иш куни давомида “Бажарувчи”нинг ҳисоб рақамига шартнома миқдорининг 10 (ўн) фоизи ёки \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_) сўм аванс тўловини ўтказади ва бу тўланган пул “Буюртмачи” шахсий кабинетига тушади.

5.4. Ушбу Шартномага мувофиқ “Бажарувчи” томонидан кўрсатилган хизматлар учун ҳисоб-китоблар “Буюртмачи” томонидан тўланган аванс тўловидан кўрсатилган хизматлар нархини чегириб ташлаш йўли билан амалга оширилади.

5.5. Ушбу Шартнома бўйича ҳисобот даври - бир календар ой.

5.6. “Бажарувчи” ҳар ойнинг 5-санасига қадар “Буюртмачи”га бажарилган ишлар тўғрисидаги далолатнома ва ҳисоб-фактурани тақдим этади.

5.7. “Буюртмачи” тақдим этилган бажарилган ишлар тўғрисидаги далолатнома ва ҳисоб-фактурани 5 иш куни ичида имзолаши ёки имзолашдан асосли рад этиш керак.

5.8. “Бажарувчи” “Буюртмачи”дан бажарилган ишлар тўғрисидаги далолатномага берилган эътирозларни олган кунидан бошлаб 3 (уч) иш кун ичида кўриб чиқади. Агарда берилган эътирозлар билан рози бўлса “Бажарувчи” тақдим этган эътирозларни инобатга олган ҳолда, бажарилган ишлар тўғрисида далолатномани тайёрлайди ва “Буюртмачи”га тақдим этади.

5.9. Агар “Бажарувчи” тақдим этилган эътирозларга рози бўлмаса, ҳар бир Томоннинг вакилларидан иборат бўлган ишчи гурух тузилади ва улар 5 (беш) иш куни ичида ҳар бир Томондан бажарилган ишлар тўғрисидаги маьлумотларни ўрганиб чиқиб, текшириши лозим. Текширувдан сўнг ҳар икки томон учун бажарилиши мажбурий бўлган ҳулоса чиқарилади.

5.10. “Буюртмачи” ўзининг аванс тўлови сарфини шахсий кабинети орқали назорат қилиб бориб, кўрсатилаётган хизматлар узлуксизлигини таъминлаш мақсадида ҳар доим аванс маблағи бўлишини таъминлаб туради.

5.11. Ўзбекистон Республикасида база ҳисоблаш миқдори ошганида, шунингдек нарх ва тарифлар ўзгарганда “Бажарувчи” “Буюртмачи” билан келишилган ҳолда почта жўнатмаларнинг етказиб бериш нархини ўзгартириш ҳуқуқини ўзида сақлаб қолади. Бундай ҳолларда Томонлар ушбу шартномага қўшимча келишув тузади.

**VI. Шартноманинг бажарилиши**

6.1. Шартноманинг шартлари Ўзбекистон Республикаси қонунчилиги талабларига мувофиқ равишда расмийлаштирилиши керак. Томонлар ўз зиммаларига олган барча мажбуриятларнинг бажарилишини таъминлаган тақдирда, шартнома бажарилган деб ҳисобланади.

6.2. Шартномани бажаришдан бир томонлама рад этишга ёки шартнома шартларини бир томонлама ўзгартиришга йўл қўйилмайди, Ўзбекистон Республикаси қонунларида белгиланган ҳолатлар бундан мустасно.

6.3. Шартнома бўйича мажбуриятларни бажариш санаси ҳисоб-фактурани тақдим этиш санаси ва етказиб берилган почта жўнатмаларнинг ҳақиқий ҳажмлари тўғрисидаги тегишли ойлик солиштириш далолатномаларини имзолаш санаси ҳисобланади.

**VII. Томонларнинг масъулияти**

7.1. “Буюртмачи” “Бажарувчи”нинг хизматларини ўз вақтида олдиндан тўлаш ва якуний тўловнинг тўлиқлиги учун жавобгардир.

7.2. “Бажарувчи” “Буюртмачи”нинг олдида почта жўнатмасини олиш хуқуқига эга бўлган олувчиларга ўз вақтида ва тўлиқ етказиб бериш учун жавобгардир.

7.3. Томонларнинг шартномада назарда тутилмаган жавобгарлик чоралари Ўзбекистон Республикаси қонун хужжатларига мувофиқ белгиланади.

**VIII. Форс-мажор**

8.1. Томонлар ушбу шартнома бўйича мажбуриятларни қисман ёки тўлиқ бажармаганликлари учун жавобгарликдан озод қилинадилар, агар улар фавқулотда вазият,   
яъни берилган шароитларда фавқулотда ва муқаррар холатлар (форс - мажор) натижасида юзага келган бўлса.

8.2. Ушбу шартнома бўйича ўз мажбуриятларини бажара олмайдиган Томон зудлик билан бошқа Томонга мажбуриятнинг бажаришга тўсқинлик қиладиган ҳолат тўғрисида ёзма равишда хабар бериши шарт. Фавқулотда вазиятлар тугагандан сўнг, Томон бу хақда бошқа Томонга хабар беришга мажбур.

**IX. Мунозараларни ҳал қилиш**

9.1. Шартномани бажариш, ўзгартириш ва бекор қилиш пайтида Томонлар ўртасида юзага келган низолар, шунингдек етказилган зарарни қоплаш, одатда музокаралар йўли билан ҳал этилади.

9.2. Томонлар келишмовчиликлар ва низоларни Ўзбекистон Республикаси қонунчилигида белгиланган тартибда ҳал қилиш тўғрисида иқтисодий судга мурожаат қилиш ҳуқуқига эга.

**X. Якуний қоидалар**

10.1. Шартнома Томонларнинг келишуви билан ёки Томонлардан бири томонидан унинг шартлари жиддий бузилган тақдирда Ўзбекистон Республикаси қонунларида белгиланган тартибда бекор қилиниши мумкин.

10.2. Шартномага киритилган ўзгартиришлар ва қўшимчалар фақат ёзма равишда тузилган ва Томонларнинг ваколатли вакиллари томонидан имзоланган тақдирдагина ҳақиқий ҳисобланади.

10.3. Қонунда белгиланган тартибда киритилган барча ўзгариш ва қўшимчалар ушбу шартноманинг ажралмас қисми ҳисобланади.

10.4. Мазкур шартнома “Томонлар”нинг ваколатли шахслари имзолаган кундан бошлаб кучга киради ва 20\_\_\_ йил “\_\_\_” \_\_\_\_\_\_\_га қадар амал қилади. Томонларнинг ҳеч бири бошқа томонга ушбу шартномани бекор қилиш тўғрисида, шартноманинг муддати тугашидан 30 кун олдин хабар бермаса, унинг амал қилиш муддати кейинги йилларга узайтирилган ҳисобланади.

10.5. Шартнома икки нусхада, ҳар бир Томон учун биттадан нусхада тузилади. Шартноманинг иккала нусхаси ҳам тенг юридик кучга эга.

**Томонларнинг ҳуқуқий манзиллари ва реквизитлари**

|  |  |
| --- | --- |
| **“БУЮРТМАЧИ”:** | **“БАЖАРУВЧИ”:** |